/* COM/2010/0791 galīgā redakcija - COD 2011/0001 */ Priekšlikums EIROPAS PARLAMENTA UN PADOMES REGULAI, ar ko groza Regulu (EK) Nr. 2006/2004 par sadarbību starp valstu iestādēm, kas atbildīgas par tiesību aktu īstenošanu patērētāju tiesību aizsardzības jomā





[pic] | EIROPAS KOMISIJA | Briselē, 3.1.2011 COM(2010) 791 galīgā redakcija 2011/0001 (COD) Priekšlikums EIROPAS PARLAMENTA UN PADOMES REGULAI, ar ko groza Regulu (EK) Nr. 2006/2004 par sadarbību starp valstu iestādēm, kas atbildīgas par tiesību aktu īstenošanu patērētāju tiesību aizsardzības jomā (Dokuments attiecas uz EEZ) PASKAIDROJUMA RAKSTS PRIEKšLIKUMA KONTEKSTS Priekšlikuma pamatojums un mērķi Ierosinātajai grozījumu regulai ir vispārīgs mērķis nodrošināt, lai Eiropas Parlamenta un Padomes Regula (EK) Nr. 2006/2004 par sadarbību starp valstu iestādēm, kas atbildīgas par tiesību aktu īstenošanu patērētāju tiesību aizsardzības jomā („Regula par sadarbību patērētāju tiesību aizsardzības jomā”)[1], paliktu efektīva un arī turpmāk garantētu, lai kompetentās valsts iestādes bez diskriminācijas, proti, vienlīdz efektīvi un lietpratīgi, cīnītos pret pārkāpumiem saistībā ar darījumiem, kas notikuši konkrētā valstī, un pārrobežu darījumiem Eiropas Savienībā. Lai minētos mērķus sasniegtu, ierosinātās grozījumu regulas uzdevums ir atjaunināt pielikumu Regulai par sadarbību patērētāju tiesību aizsardzības jomā, lai ievērotu jaunākās leģislatīvās izmaiņas patērētāju aizsardzības jomā. Vispārīgais konteksts Atziņa, ka nepieciešams juridisks instruments, pirmo reizi pausta 2001. gada Zaļajā grāmatā par ES patērētāju aizsardzību[2], kurā konstatēts, ka patērētāju aizsardzības tiesību aktus saistībā ar patērētāju ekonomiskajām interesēm iekšējā tirgū neīsteno vienādi. Komisija nāca klajā ar paziņojumu[3] par turpmākajiem pasākumiem saistībā ar zaļo grāmatu un, apspriedusies ar valstu valdībām un ņēmusi vērā Padomes 2002. gada 2. decembra rezolūciju[4], kā arī Eiropas Parlamenta rezolūcijas[5], nāca klajā ar priekšlikumu regulai par sadarbību patērētāju aizsardzības jomā[6]. Padome un Eiropas Parlaments 2004. gada 27. oktobrī pieņēma regulu saskaņā ar EK līguma[7] 251. panta procedūru. Regula piemērojama no 2005. gada 29. decembra. Regula par sadarbību patērētāju aizsardzības jomā tiecas likvidēt šķēršļus pārrobežu sadarbībai starp valsts iestādēm, kas atbild par tiesību aktu īstenošanu, lai atklātu, izmeklētu un pārtrauktu vai aizliegtu to tiesību aktu pārkāpumus Eiropas Savienībā, kuri aizsargā patērētāju intereses ar mērķi nodrošināt efektīvu iekšējā tirgus darbību. Šo mērķi regula sasniedz, izveidojot īstenošanas sadarbības tīklu starp publiskajām iestādēm, kas atbild par tiesību aktu īstenošanu, šādi vairojot patērētāju uzticību pārrobežu piedāvājumiem un nepieļaujot, ka pārdevēji un piegādātāji izvairās no noteikumu izpildes, kaitējot tiem pārdevējiem un piegādātājiem, kuri noteikumus ievēro. Regula par sadarbību patērētāju aizsardzības jomā izveido sadarbības tīklu, kas uzrauga un īsteno tiesību aktus, kuri aizsargā patērētāju intereses. Pielikumā, kas minēts Regulas par sadarbību patērētāju tiesību aizsardzības jomā 3. panta a) apakšpunktā, uzskaitīti tiesību akti, kuri ir sadarbības tīkla darbības jomā. Tādēļ ir lietderīgi nodrošināt, lai pielikums atspoguļotu patērētāju aizsardzības jomas ES tiesību aktu izmaiņas. Spēkā esošie noteikumi priekšlikuma jomā Šā priekšlikuma mērķis ir grozīt pielikumu Regulai par sadarbību patērētāju tiesību aizsardzības jomā. Atbilstība pārējiem ES politikas virzieniem un mērķiem Lai atspoguļotu ES tiesību aktu izmaiņas patērētāju aizsardzības jomā, ierosinātā grozījumu regula atjauninās pārrobežu sadarbības jomu, kurā sadarbojas par tiesību aktu īstenošanu atbildīgās valsts iestādes. Tādēļ tā papildina spēkā esošos ES tiesību aktus patērētāju aizsardzības jomā. IETEKMES NOVēRTēJUMS Ierosinātajai grozījumu regulai nav būtiskas ekonomiskas, sociālas ietekmes un ietekmes uz vidi, tādēļ ietekmes novērtējums nav nepieciešams. PRIEKšLIKUMA JURIDISKIE ASPEKTI Juridiskais pamats Pamatojoties uz regulas mērķiem, EK līguma 95. pants[8] būs Regulas par sadarbību patērētāju tiesību aizsardzības jomā juridiskais pamats. Konkrēti regulas mērķis ir efektīvi un lietpratīgi cīnīties pret negodīgiem tirgotājiem, kas darbojas pārrobežu tirdzniecībā un kavē netraucētu iekšējā tirgus darbību, un tādējādi veicināt konkurences traucējumu un iekšējā tirgus šķēršļu novēršanu. Ierosinātās grozījumu regulas mērķis efektīva un lietpratīga patērētāju aizsardzības sadarbības tīkla pasākumu pārrobežu ieviešana arī nākotnē, grozot pielikumu Regulai par sadarbību patērētāju tiesību aizsardzības jomā un tādējādi nodrošinot, ka pārrobežu sadarbības joma ir svarīga arī nākotnē. Ierosinātā grozījumu regula šādi veicinās to pašu mērķu sasniegšanu, kurus izvirzījusi Regula par sadarbību patērētāju tiesību aizsardzības jomā, un juridiskais pamats ir LESD 114. pants. Subsidiaritātes un proporcionalitātes principi Ierosinātā rīcība ietver spēkā esošā ES tiesiskā regulējuma grozījumus un tādējādi attiecas uz jomu, kurā ES jau ir īstenojusi savu kompetenci. Tādēļ priekšlikums ir saskaņā ar proporcionalitātes principu, kā noteikts LES 5. pantā[9]. Atbilstīgi LES 5. pantā noteiktajam proporcionalitātes principam ierosinātā grozījumu regula nepārsniedz to, kas ir vajadzīgs tās mērķu sasniegšanai. Juridiskā instrumenta izvēle Izvēlētais instruments ir regula, jo ar ierosināto tiesību aktu būtībā tiek atjaunināta publisko iestāžu sadarbības kārtība, lai ņemtu vērā jaunākās ES tiesību aktu izmaiņas patērētāju aizsardzības jomā. IETEKME UZ BUDžETU Priekšlikums neietekmē ES budžetu. EIROPAS EKONOMIKAS ZONA Ierosinātā grozījumu regula attiecas uz EEZ jautājumu, tāpēc tas jāattiecina uz Eiropas Ekonomikas zonu. SīKāKS PASKAIDROJUMS Lai vienkāršotu patērētāju aizsardzības jomas tiesisko regulējumu, ierosinātā grozījumu regula svītros Regulas par sadarbību patērētāju tiesību aizsardzības jomā pielikumā iekļautos noteikumus, kas vairs nav aktuāli, un aizstās tos ar atjauninātām atsaucēm uz jauniem tiesību aktiem. Pielikumu atjauninās, no pielikuma svītrojot tos tiesību aktus, kas valsts iestāžu, kuras atbild par tiesību aktu ieviešanu, sadarbībai patērētāju aizsardzības jomā nav svarīgi un, sniedzot atsauces uz tiesību aktiem patērētāju aizsardzības jomā, atjauninās atsauces uz agrākajiem tiesību aktiem, kuri zaudējuši spēku. Svītrošana Direktīva par maldinošu un salīdzinošu reklāmu • Padomes 1984. gada 10. septembra Direktīva 84/450/EEK par maldinošu un salīdzinošu reklāmu[10]; no pielikuma Regulai par sadarbību patērētāju aizsardzības jomā jāsvītro Direktīva 84/450/EEK, jo tā atcelta ar Eiropas Parlamenta un Padomes 2006. gada 12. decembra Direktīvu 2006/114/EK par maldinošu un salīdzinošu reklāmu[11]. Direktīvas 2006/114/EK mērķis nav aizsargāt patērētāju intereses kopumā, bet gan tikai attiecībā uz salīdzinošo reklāmu. Tādēļ pielikumā Regulai par sadarbību patērētāju tiesību aizsardzības jomā jāiekļauj tikai atsauce uz Direktīvas 2006/114/EK pantiem par salīdzinošo reklāmu. • Eiropas Parlamenta un Padomes 1997. gada 6. oktobra Direktīva 97/55/EK, ar ko groza Direktīvu 84/450/EEK par maldinošu reklāmu, lai tajā iekļautu salīdzinošo reklāmu[12]. Atcelto Direktīvu 84/450/EEK par maldinošu reklāmu grozīja ar Direktīvu 97/55/EK un tādēļ tā jāsvītro no pielikuma Regulai par sadarbību patērētāju aizsardzības jomā. Aizstāšana Direktīva par patēriņa kredītu • Padomes 1986. gada 22. decembra Direktīva 87/102/EEK par dalībvalstu normatīvo un administratīvo aktu tuvināšanu attiecībā uz patēriņa kredītu[13]. Eiropas Parlamenta un Padomes 2008. gada 23. aprīļa Direktīva 2008/48/EK par patēriņa kredītlīgumiem atcēla Direktīvu 87/102/EEK[14]. Tādēļ tā jāsvītro no pielikuma Regulai par sadarbību patērētāju aizsardzības jomā. • Direktīva 2008/48/EK par patēriņa kredītlīgumiem Pielikumā Regulai par sadarbību patērētāju aizsardzības jomā jāiekļauj Direktīva 2008/48/EK par patēriņa kredītīgumiem, jo ar to paredzēts aizstāt Direktīvu 87/102/EEK. Direktīva par audiovizuālo mediju pakalpojumiem • Eiropas Parlamenta un Padomes 1989. gada 3. oktobra Direktīvas 89/552/EEK par dažu tādu televīzijas raidījumu veidošanas un apraides noteikumu koordinēšanu, kas ietverti dalībvalstu normatīvajos un administratīvajos aktos[15]. Direktīvu 89/552/EEK atcēla ar Eiropas Parlamenta un Padomes 2010. gada 10. marta Direktīvu 2010/13/ES par to, lai koordinētu dažus dalībvalstu normatīvajos un administratīvajos aktos paredzētus noteikumus par audiovizuālo mediju pakalpojumu sniegšanu (Audiovizuālo mediju pakalpojumu direktīva)[16]. Tādēļ Direktīva 89/552/EEK jāsvītro no pielikuma Regulai par sadarbību patērētāju aizsardzības jomā. • Direktīva 2010/13/ES (Audiovizuālo mediju pakalpojumu direktīva) Pielikumā Regulai par sadarbību patērētāju aizsardzības jomā jāiekļauj attiecīgie Audiovizuālo mediju pakalpojumu direktīvas noteikumi, jo ar šo direktīvu paredzēts aizstāt Direktīvu 89/552/EEK. Direktīva par daļlaika lietojuma tiesībām • Eiropas Parlamenta un Padomes 1994. gada 26. oktobra Direktīva 94/47/EK par pircēju aizsardzību attiecībā uz dažiem aspektiem līgumos, saskaņā ar kuriem pērk tiesības uz laiku izmantot nekustamo īpašumu[17]. Direktīvu 94/47/EK atceļ ar Eiropas Parlamenta un Padomes 2009. gada 14. janvāra Direktīvu 2008/122/EK par patērētāju aizsardzību attiecībā uz dažiem aspektiem, kas saistīti ar daļlaika lietojuma tiesībām, ilgtermiņa brīvdienu produktiem, tālākpārdošanas un apmaiņas līgumiem[18]. Tādēļ Direktīva 94/47/EK jāsvītro no pielikuma Regulai par sadarbību patērētāju aizsardzības jomā. • Direktīva 2008/122/EK par patērētāju aizsardzību attiecībā uz dažiem aspektiem, kas saistīti ar daļlaika lietojuma tiesībām, ilgtermiņa brīvdienu produktiem, tālākpārdošanas un apmaiņas līgumiem. Direktīva 2008/122/EK jāiekļauj pielikumā Regulai par sadarbību patērētāju aizsardzības jomā, jo ar to paredzēts aizstāt Direktīvu 94/47/EK. Labojumi Direktīva par negodīgiem noteikumiem patērētāju līgumos Pielikumā Direktīvai par negodīgiem noteikumiem patērētāju līgumos patlaban sniegta atsauce: „Padomes 1993. gada 5. aprīļa Direktīva 93/13/EEK par negodīgiem noteikumiem patērētāju līgumos (OV L 95 21.4.1993. 29.lpp.). Direktīva grozīta ar Komisijas Lēmumu 2002/995/EK (OV L 353, 30.12.2002., 1. lpp.).” Komisijas Lēmums 2002/995/EK negroza Direktīvu par negodīgiem noteikumiem patērētāju līgumos, un atsauce ir jālabo. 2011/0001 (COD) Priekšlikums EIROPAS PARLAMENTA UN PADOMES REGULAI, ar ko groza Regulu (EK) Nr. 2006/2004 par sadarbību starp valstu iestādēm, kas atbildīgas par tiesību aktu īstenošanu patērētāju tiesību aizsardzības jomā (Dokuments attiecas uz EEZ) EIROPAS PARLAMENTS UN EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 114. pantu, ņemot vērā Eiropas Komisijas priekšlikumu[19], pēc tiesību akta projekta nosūtīšanas valstu parlamentiem, ņemot vērā Eiropas Ekonomikas un sociālo lietu komitejas atzinumu[20], ņemot vērā Reģionu komitejas atzinumu[21], rīkojoties saskaņā ar parasto likumdošanas procedūru, tā kā: 1. Eiropas Parlamenta un Padomes Regulā (EK) Nr. 2006/2004[22] izklāstīti nosacījumi, kurus ievērojot, dalībvalstu kompetentās iestādes, kas norādītas kā atbildīgas par patērētāju interešu aizsardzības aktu īstenošanu, sadarbojas cita ar citu un ar Eiropas Komisiju, lai nodrošinātu minēto tiesību aktu ievērošanu un iekšējā tirgus netraucētu darbību, kā arī lai stiprinātu patērētāju ekonomisko interešu aizsardzību. 2. Regulas (EK) Nr. 2006/2004 3. punkta a) apakšpunktā noteikts, ka „patērētāju interešu aizsardzības akti” ir pielikumā uzskaitītās direktīvas, kā tās transponētas dalībvalstu tiesību aktos, un regulas (“pielikums”). 3. Vairāki no pielikumā minētajiem tiesību aktiem starplaikā ir atcelti, un ir pieņemti jauni tiesību akti. 4. Padomes 1984. gada 10. septembra Direktīva 84/450/EEK par dalībvalstu normatīvo un administratīvo aktu tuvināšanu attiecībā uz maldinošu reklāmu[23] ir atcelta ar Eiropas Parlamenta un Padomes Direktīvu 2006/114/EK[24] . Tāpēc no pielikuma jāsvītro atsauce uz Direktīvu 84/450/EEK. Turklāt ir atbilstīgi/lietderīgi pielikumā iekļaut atsauci vienīgi uz Direktīvas 2006/114/EK konkrētajiem pantiem, kuru mērķis ir patērētāju interešu aizsardzība. 5. Eiropas Parlamenta un Padomes 1997. gada 6. oktobra Direktīva 97/55/EK, ar ko groza Direktīvu 84/450/EEK par maldinošu reklāmu, lai tajā iekļautu salīdzinošo reklāmu[25], ir direktīva, ar kuru grozīta atceltā Direktīva 84/450/EEK. Tāpēc no pielikuma jāsvītro atsauce uz Direktīvu 97/55/EEK. 6. Padomes 1986. gada 22. decembra Direktīva 87/102/EEK par dalībvalstu normatīvo un administratīvo aktu tuvināšanu attiecībā uz patēriņa kredītu[26] ir atcelta un aizstāta ar Eiropas Parlamenta un Padomes 2008. gada 23. aprīļa Direktīvu 2008/48/EK par patēriņa kredītlīgumiem un ar ko atceļ Direktīvu 87/102/EEK[27]. Tādēļ pielikumā iekļautā atsauce uz Direktīvu 87/102/EEK jāaizstāj ar atsauci uz Direktīvu 2008/48/EK. 7. Eiropas Parlamenta un Padomes 1989. gada 3. oktobra Direktīva 89/552/EEK par dažu tādu televīzijas raidījumu veidošanas un apraides noteikumu koordinēšanu, kas ietverti dalībvalstu normatīvajos un administratīvajos aktos[28], ir atcelta un aizstāta ar Eiropas Parlamenta un Padomes Direktīvu 2010/13/ES (Audiovizuālo mediju pakalpojumu direktīva)[29]. Saskaņā ar Direktīvas 2010/13/ES 34. pantu atsauces uz Direktīvu 89/552/EEK, kas ietvertas Regulas (EK) Nr. 2006/2004 pielikumā, uzskatāmas par atsaucēm uz Direktīvu 2010/13/ES. Tomēr skaidrības labad ir atbilstīgi/lietderīgi pielikumā minēto atsauci uz Direktīvu 89/552/EEK aizstāt ar atsauci uz attiecīgajiem Direktīvas 2010/13/ES pantiem. 8. Padomes 1993. gada 5. aprīļa Direktīva 93/13/EEK par negodīgiem noteikumiem patērētāju līgumos nav grozīta ar Komisijas Lēmumu 2002/995/EK, un atsauce uz minēto lēmumu ir jāsvītro. 9. Eiropas Parlamenta un Padomes 1994. gada 26. oktobra Direktīva 94/47/EK par pircēju aizsardzību attiecībā uz dažiem aspektiem līgumos, saskaņā ar kuriem pērk tiesības uz laiku izmantot nekustamo īpašumu[30], ir atcelta un aizstāta ar Eiropas Parlamenta un Padomes 2009. gada 14. janvāra Direktīvu 2008/122/EK par patērētāju aizsardzību attiecībā uz dažiem aspektiem, kas saistīti ar daļlaika lietojuma tiesībām, ilgtermiņa brīvdienu produktiem, tālākpārdošanas un apmaiņas līgumiem[31]. Saskaņā ar Direktīvas 2008/122/EK 18. pantu atsauces uz Direktīvu 94/47/EK, kas ietvertas Regulas (EK) Nr. 2006/2004 pielikumā, uzskatāmas par atsaucēm uz Direktīvu 2008/122/EK. Tomēr skaidrības labad ir atbilstīgi/lietderīgi pielikumā minēto atsauci uz Direktīvu 94/47/EK aizstāt ar atsauci uz Direktīvu 2008/122/EK. 10. Regulas (EK) Nr. 2006/2004 pielikums atbilstīgi jāgroza. 11. Direktīva 87/102/EEK ir atcelta ar Direktīvu 2008/48/EK, savukārt Direktīvā 2008/48/EK nav skaidri noteikts, ka atsauces uz atcelto Direktīvu 87/102/EEK ir uzskatāmas par atsaucēm uz Direktīvu 2008/48/EK. Juridiskās noteiktības labad šai regulai ir jāstājas spēkā steidzamā kārtā, IR PIEŅĒMUŠI ŠO REGULU. 1. pants Regulas (EK) Nr. 2006/2004 pielikumu groza saskaņā ar šīs regulas pielikumu. 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, Eiropas Parlamenta vārdā — Padomes vārdā — Priekšsēdētājs priekšsēdētājs PIELIKUMS Regulas (EK) Nr. 2006/2004 pielikumu groza šādi. 1) Pielikuma 1) zemsvītras piezīmi aizstāj ar šādu zemsvītras piezīmi: “1) Šā saraksta 6., 8. un 13. direktīva ietver īpašus noteikumus.” 2) Pielikuma 1. punktu aizstāj ar šādu punktu: “1. Eiropas Parlamenta un Padomes 2006. gada 12. decembra Direktīva 2006/114/EK par maldinošu un salīdzinošu reklāmu (OV L 376, 27.12.2006., 21. lpp.), 1. pants, 2. panta c) apakšpunkts, 4., 5., 6., 7., 8. pants.” 3) Pielikuma 3. punktu aizstāj ar šādu punktu: “3. Eiropas Parlamenta un Padomes 2008. gada 23. aprīļa Direktīva 2008/48/EK par patēriņa kredītlīgumiem un ar ko atceļ Direktīvu 87/102/EEK (OV L 133, 22.5.2008., 66. lpp.).” 4) Pielikuma 4. punktu aizstāj ar šādu punktu: “4. Eiropas Parlamenta un Padomes 2010. gada 10. marta Direktīva 2010/13/ES par to, lai koordinētu dažus dalībvalstu normatīvajos un administratīvajos aktos paredzētus noteikumus par audiovizuālo mediju pakalpojumu sniegšanu (Audiovizuālo mediju pakalpojumu direktīva) (OV L 95, 15.4.2010., 1. lpp.): 9., 10., 11. pants un 19.–26. pants.” 5) Pielikuma 6. punktu aizstāj ar šādu punktu: “6. Padomes 1993. gada 5. aprīļa Direktīva 93/13/EEK par negodīgiem noteikumiem patērētāju līgumos (OV L 95, 21.4.1993., 29. lpp.).” 6) Pielikuma 7. punktu aizstāj ar šādu punktu: “7. Eiropas Parlamenta un Padomes 2009. gada 14. janvāra Direktīva 2008/122/EK par patērētāju aizsardzību attiecībā uz dažiem aspektiem, kas saistīti ar daļlaika lietojuma tiesībām, ilgtermiņa brīvdienu produktiem, tālākpārdošanas un apmaiņas līgumiem (OV L 33, 3.2.2009., 10. lpp.).” 7) Pielikuma 9. punktu svītro. [1] OV L 364, 9.12.2004., 1. lpp. [2] COM(2001) 531 galīgā redakcija. [3] COM(2002) 289 galīgā redakcija. [4] Padomes 2002. gada 2. decembra Rezolūcija par Kopienas patērētāju politikas stratēģiju 2002.-2006. gadam, OV C11, 17.1.2003, 1. lpp. [5] Eiropas Parlamenta Rezolūcija par ietekmi, ko izraisīs Komisijas zaļā grāmata „Eiropas Savienības patērētāju aizsardzība nākotnes ES patērētāju stratēģijai (COM(2001) 531-C5-0295/2002-2002/2151(COS)), Eiropas Parlamenta Rezolūcija par patērētāju izredzēm uz tiesisko aizsardzību, ņemot vērā Komisijas zaļo grāmatu „Eiropas Savienības patērētāju aizsardzība” (COM(2001) 531-C5-0294/2002-2002/2150(COS)), Eiropas Parlamenta Rezolūcija par Komisijas Paziņojumu Eiropas Parlamentam, Padomei, Ekonomikas un sociālo lietu komitejai un Reģionu komitejai „Patērētāju politikas stratēģija (2002-2006)” (COM(2002) 208-C5-0329/2002-2002/2173(COS)). [6] COM(2003) 443 galīgā redakcija. [7] LESD 294. pants. [8] LESD 114. pants. [9] Bijušais EKL 5. pants. [10] OV L 250, 19.9.1984., 17. lpp.; jaunākie grozījumi izdarīti ar Direktīvu 2005/29/EK, OV L 149, 11.6.2005., 22. lpp. [11] OV L 376, 27.12.2006., 21. lpp. [12] OV L 290, 23.10.1997., 18. lpp. [13] OV L 42, 12.2.1987., 48. lpp. [14] OV L 133, 22.5.2008., 66. lpp.; labotā redakcija OV L 207, 11.8.2009., 14. lpp. [15] OV L 298, 17.10.1989, 23. lpp., jaunākie grozījumi izdarīti ar Direktīvu (EK) 2007/65/EK (OV L 332, 18.12.2007., 27. lpp). [16] OV L 95, 15.4.2010., 1. lpp. [17] OV L 280, 29.10.1994., 83. lpp. [18] OV L 33, 3.2.2009., 10. lpp. [19] OV C […], […], […]. lpp. [20] OV C […], […], […]. lpp. [21] OV C […], […], […]. lpp. [22] OV L 364, 9.12.2004., 1. lpp. [23] OV L 250, 19.9.1984., 17. lpp.; jaunākie grozījumi izdarīti ar Direktīvu 2005/29/EK, OV L 149, 11.6.2005., 22. lpp. [24] OV L 376, 27.12.2006., 21. lpp. [25] OV L 290, 23.10.1997., 18. lpp. [26] OV L 42, 12.2.1987., 48. lpp. [27] OV L 133, 22.5.2008., 66. lpp.; labotā redakcija OV L 207, 11.8.2009., 14. lpp. [28] OV L 298, 17.10.1989., 23. lpp., jaunākie grozījumi izdarīti ar Direktīvu (EK) 2007/65/EK (OV L 332, 18.12.2007., 27. lpp). [29] OV L 95, 15.4.2010., 1. lpp. [30] OV L 280, 29.10.1994., 83. lpp. [31] OV L 33, 3.2.2009., 10. lpp.